கேள்வி: பெர்லிஸ் மாநில சட்டமன்றம் - சபாநாயகர் தலைமை பற்றி விளக்கவும்.
பதில்: பெர்லிஸ் மாநில சட்டமன்றக் கூட்டங்களுக்கு சபாநாயகர் (''Speaker'') தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்சமயம் பெரிக்காத்தான் நேசனல் கூட்டணி; மலேசிய இஸ்லாமிய கட்சி கட்சியின் ருஸ்லி எயிசான் (''Rus’sele Eizan'') என்பவர் சபாநாயகராக உள்ளார். சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (''Majlis Mesyuarat Kerajaan'') நியமிக்கிறார்.
கேள்வி: பெர்லிஸ் மாநில சட்டமன்றம் - பெர்லிஸ் புவியியல் பற்றி விளக்கவும்.
பதில்: பெர்லிஸ் அல்லது பெர்லிஸ் இந்திரா காயாங்கான் (ஆங்கிலம்: ''Perlis Indera Kayangan''; மலாய் மொழி: ''Perlis Indera Kayangan'') மலேசியாவின் மிகச் சிறிய மாநிலம். தீபகற்ப மலேசியாவின் ஆக வடப் பகுதியில் உள்ளது. தாய்லாந்து சாத்தூன் (''Satun''), சொங்காலா (''Songkhla'') மாநிலங்களுக்கு எல்லைப் பகுதியிலும் அமைந்து உள்ளது. தெற்கே கெடா மாநிலம் உள்ளது. பெர்லிஸ் மாநிலம் சயாம் ஆட்சியில் இருந்த போது ''பாலிட்'' (''Palit'') என்று அழைக்கப் பட்டது. பெர்லிஸ் மாநிலத் தலைநகரத்தின் பெயர் கங்கார் (''Kangar''). அரச நகரம் ஆராவ் (''Arau''). மலேசியத் தாய்லாந்து எல்லையில் இருக்கும் இன்னொரு முக்கிய நகரம் பாடாங் பெசார் (''Padang Besar''). பெர்லிஸ் மாநிலத்தின் முக்கியத் துறைமுகமாக கோலா பெர்லிஸ் (''Kuala Perlis'') விளங்குகிறது. இந்தத் துறைமுகப் பட்டினம் லங்காவி தீவுடன் பெர்லிஸ் மாநிலத்தை இணைக்கின்றது. பெர்லிஸ் மாநிலத்தில் கங்கார் மாவட்டம் எனும் பெயரில் மலேசியாவின் மாவட்டங்கள் உள்ளது.
கேள்வி: பெர்லிஸ் மாநில சட்டமன்றம் - அரசாங்கமும் அரசியலும் பற்றி விளக்கவும்.
பதில்: அரசியல் சாசனப் படி பெர்லிஸ் ராஜா; பெர்லிஸ் மாநிலத்தை ஆட்சி செய்பவராகும். அவருடைய ஆளுமைத் தகுதி பாரம்பரிய மரபு வழியாக வருகின்றது. ஆயுள் காலம் வரை அவர் ஆட்சி செய்வார். பெர்லிஸ் மாநிலத்தில் இசுலாம் சமயத்தின் தலைவராகவும் இவர் செயல் படுகின்றார். பெர்லிஸ் மாநிலத்தில் இப்போது பெர்லிஸ் ராஜா துங்கு சிராஜுடின் (''Tengku Hassanal Ibrahim Alam Shah'') அரசராக உள்ளார். மாநிலச் செயலாட்சி மன்றம் (''State Executive Council'') பெர்லிஸ் ராஜாவைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (''Menteri Besar'') என்று அழைக்கிறார்கள். இவருக்கு உதவியாகப் 6 பேர் மாநிலச் செயலாட்சி உறுப்பினர்களாக (''EXCO Member'') உள்ளனர். இவர்கள் அனைவரும் மாநில அமைச்சர்கள் ஆவர். இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் பெர்லிஸ் ராஜா நியமனம் செய்கின்றார்.